28.09.2017
Цәыббрамза 28 рзы Аԥсны Аҳәынҭқарра Ахада Иусбарҭаҟны имҩаԥысит Аԥсны Аҳәынҭқарра Ахада Рауль Ҳаџьымбеи Приднестровиатәи Молдавиатәи Ареспублика Ахада Вадим Красносельскии инарҭбаау реиԥылара.
Ари аиԥылара иалахәын Ахада ихаҭыԥуаҩ Витали Габниа, Аԥыза-министр Беслан Барцыц, Ахада Иусбарҭа Аиҳабы Даур Аршба, Адәныҟатәи аусқәа рминистр Даур Ақаҩба, Гәдоуҭа араион аиҳабы Руслан Ладариа, Приднестровиатәи Молдавиатәи Ареспублика Ахада Иусбарҭа Аиҳабы Алексеи Пакулич, Адәныҟатәи аусқәа рминистр Витали Игнатиев, Дубоссартәи араиони Дубоссары ақалақьи Рҳәынҭқарратә напхгара аиҳабы Руслан Чабан, Аԥсны Аҳәынҭқарраҟны иҟоу Приднестровиатәи Молдавиатәи Ареспублика Аофициалтә хаҭарнакра аиҳабы Гарри Кәпалба.